கேள்வி: தட்டைப் பாதங்கள் என்பது என்ன?
பதில்: தட்டைப் பாதங்கள் (''Flat feet'' or ''pes planus'' or ''fallen arches''), பாதங்களின் நடுப்பகுதி சற்று உள்நோக்கி வளைந்திருக்கும். விளைவு இன்றி சமமாக இருந்தால் அவை தட்டைப் பாதங்கள் என அழைக்கப்படுகின்றது. கால்களின் முழு அடிப்பாதம் தரையுடன் முழுமையாகவோ அல்லது கிட்டத்தட்ட முழுமையாகவோ தொடர்பு கொள்ளும் நிலையில் இருக்கும். நடத்தல், நிற்றல், ஓடுதல் போன்ற செயல்களுக்கு உறுதுணையாக இருப்பது பாதத்தில் உள்ள வளைவுப் பகுதி ஆகும். இந்த பாத வளைவுகளை உள்பக்க வளைவு, வெளிப்பக்க வளை மற்றும் முன்பாதத்தின் உள் பக்க வளைவு என மூன்று வகைப்படுகிறது. குழந்தைகள் பிறக்கும்போது இந்த வளைவு இருக்காது. குழந்தை நடக்க, நடக்க இந்த வளைவு ஏற்படும். பல்வேறு காரணங்களால் இந்த வளைவு தட்டையாக மாறுவதையே தட்டைப் பாதம் என்று கூறுகிறோம். பாதங்கள் தட்டையாக இருந்தால் ஒரே இடத்தில் நீண்ட நேரம் நிற்க முடியாது. மற்றவர்களைப் போல் நடை இயல்பாக இருக்காது.பாதத்தில் அடிக்கடி வலி ஏற்படும். வேகமாக ஓட முடியாது. விளையாட்டு நடவடிக்கைகளில் பங்கேற்பது சிரமம். மலை ஏற முடியாது. கால் மூட்டுகளில் வலி உண்டாகும். தட்டைப் பாதங்கள் உள்ளவர்களுக்கு காலணி (ஷூ) தேர்வு செய்வது சவாலானதாகும்.
கேள்வி: தட்டைப் பாதங்கள் - தட்டைப் பாதத்திற்கான சிகிச்சைகள் பற்றி விளக்கவும்.
பதில்: தட்டைப் பாதங்களை முடநீக்கியல் மருத்துவர்கள் அறுவை சிகிச்சை மூலம் சரி செய்ய முடியும். பழக்க வழக்கங்களால் ஏற்படும் தட்டைக் கால்களை உடற்பயிற்சி, மின்தூண்டல் மூலம் தசைகளை வேலைசெய்ய வைத்தல் போன்ற சிகிச்சை முறைகள் மூலம் சீராக்க முடியும். கால் விரல்களை சுருக்கி நீட்டுதல், கட்டை விரலால் எண்களை எழுத்துகளை எழுதுதல். கால் விரலால் ஒரு பொருளை கவ்வித் தூக்குதல், மணலில் நடத்தல், தடிமனான உருட்டுக் கட்டைகளை கால்களால் உருட்டுதல், முன்காலில் நிற்றல் ஆகிய பயிற்சிகளைத் தொடர்ந்து செய்துவந்தால் படிப்படியாக பாதங்களில் போதிய அளவு வளைவு ஏற்படும்.[https://www.dinamalar.com/news/tamil-nadu-district-news-chennai/can-flat-feet-be-cured/3286720 தட்டையான பாதம் குணப்படுத்த முடியுமா?]
கேள்வி: தட்டைப் பாதங்கள் - காவல்துறை & இராணுவத்தில் குறித்து விரிவாக சொல்லுங்கள்.
பதில்: தட்டை பாதங்கள் கொண்டவர்கள் அதிக தொலைவிற்கு ஓடமுடியாது என்ற காரணத்தால் விளையாட்டுத் துறை, காவல்துறை மற்றும் இராணுவம் போன்ற பணிகளில் சேர்த்துக் கொள்ளப்படுவதில்லை.